
Jõelähtme  Vallavolikogu	

O T S U S


Kostivere					xx. xx 2026 ___


[bookmark: _Hlk134442010][bookmark: _Hlk133232262]Kallavere küla Käspevälja, Käspreoja ja Käspresalu maaüksuste detailplaneeringu algatamine, lähteülesande kinnitamine ja keskkonnamõjude strateegilise hindamise algatamata jätmine

Kallavere küla Käspevälja, Käspreoja ja Käspresalu maaüksuste omanik (edaspidi huvitatud isik) esitas Jõelähtme Vallavalitsusele taotluse detailplaneeringu koostamise algatamiseks temale kuuluval maaüksusel.

[bookmark: _Hlk138059635][bookmark: _Hlk133241464][bookmark: _Hlk133235480]Planeeritav ala koosneb maaüksustest Käspevälja (katastritunnusega 24504:004:0275, 100% maatulundusmaa, suurusega 48 322 m2), Käspeoja (katastritunnusega 24504:004:0657, 100% maatulundusmaa, suurusega 25 843 m2) ja Käspresalu (katastritunnusega 24504:004:0656, 100% maatulundusmaa, suurusega 3715 m2) ning paikneb Kallavere küla lääneosas, Maardu linna vahetus naabruses. Maardu linna piires külgneb  planeeringuala ühiskondlike ehitiste maa sihtotstarbega Ringi tn 64 maaüksusega, millel paikneb Maardu Gümnaasium. Kallavere külas ümbritsevad planeeringuala elamumaa sihtotstarbega Vanapere tee 2, 4, 6, 8, 10, 12, 14, 16 ja 18, Saviranna tee 27, 29 ja 31 ning Kallavere tee 4 // Käspre maaüksused ja maatulundusmaa sihtotstarbega Neti tee 9 maaüksus. Külgnevad elamumaa maaüksused on osaliselt hoonestatud Jõelähtme Vallavolikogu 26.04.2005 otsusega nr 199 kehtestatud „Kallavere küla Suur-Vanapere ja Vanapere 2 maaüksuste detailplaneeringu“ alusel. Planeeritavad maaüksused on hoonestamata.

Detailplaneeringu koostamise eesmärgiks on Käspevälja, Käspreoja ja Käspresalu maaüksustele ehitusõiguse ja hoonestustingimuste määramine, juurdepääsu ja tehnovõrkude lahendamine ning keskkonnakaitseliste abinõude seadmine planeeringuga kavandatu elluviimiseks.

Juurdepääs planeeritavale maaüksusele on Maardu linna terriotooriumil olevalt Keemikute tänavalt. Planeeringuala suuruseks on määratud kokku ca 7,8 ha.

[bookmark: _Hlk133244031]Kehtiva Jõelähtme valla üldplaneeringu (kehtestatud Jõelähtme Vallavolikogu 29.04.2003 otsusega nr 40) kohaselt paikneb planeeringuala tiheasustusalal, perspektiivse maakasutuse juhtotstarbega väikeelamumaal, kus uue elamumaa krundi suurus peab olema vähemalt 3000 m2  ja elamute min vahekaugus vähemalt 25m.

Koostamisel oleva Jõelähtme valla üldplaneeringu (vastu võetud Jõelähtme Vallavolikogu 16.10.2025 otsusega nr 273) kohaselt jääb planeeringuala elamu maa-alale, kus uute elamukruntide vähim suurus tiheasustusalal  on 1500 m2. Elamute omavahelist vähimat vahekaugust ei ole määratud. Lubatud on üksik-, kaksik-, rida- ja korterelamute kavandamine suurima kõrgusega üldjuhul kuni 10 m.

Algatatava detailplaneeringuga on kavas kinnistu Maardu  poolsesse külge planeerida kuni 5 korruselised kortermajad ning kinnistu Kallavere küla poolesse äärde kuni 10 meetri kõrgused madalamad kortermajad või ridaelamud. Kavandataval puudub vastuolu koostamisel oleva üldplaneeringuga.

Planeeringuala asub valla ÜVK piirkonnas, kus teenust osutab OÜ Loo Vesi.

Planeeritavate maaüksuste hoonestamist kitsendavad osaliselt Maardu aluskorra ehituskivi maardla ja  Võerdla peakraav.

[bookmark: _Hlk138147641]Kallavere küla Käspevälja, Käspreoja ja Käspresalu maaüksuste detailplaneeringu algatamise taotlus sisaldab ettepanekut kehtiva Jõelähtme valla üldplaneeringu muutmiseks üldplaneeringu kohase juhtotstarbe osas. Vastavalt planeerimisseaduse (edaspidi PlanS) § 9 lõikele 7 võib detailplaneering teha põhjendatud vajaduse korral ettepaneku üldplaneeringu põhilahenduse muutmiseks. Kehtivat üldplaneeringut muutva detailplaneeringu algatamine maaüksustel on põhjendatud, kuna tegemist on Maardu linna korteelamte piirkonnaga külgneva elamualaga tiheasustuspiirkonnas.

Vastavalt PlanS § 124 lg 6 tuleb PlanS §-s 142 nimetatud detailplaneeringu koostamisel anda eelhinnang ja kaaluda keskkonnamõju strateegilist hindamist (edaspidi KSH), lähtudes keskkonnamõju hindamise ja keskkonnajuhtimissüsteemi seaduse (edaspidi KeHJS) § 33 lõike 2 punktist 3 ja 4, lõigetest 3, 4, 5, § 6 lg 2 p 22, § 6 lg 4 ning § 35 lõikest 5 ning Vabariigi Valitsuse 29.08.2005 määruse nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ § 15 p 8.

Lähtuvalt KeHJS § 33 lõike 2 punktist 1 tuleb vajadusel keskkonnamõju strateegiliselt hinnata, kui tehakse muudatusi üldplaneeringusse ja punktist 3, kui koostatakse detailplaneering PlanS § 142 lõike 1 punktis 1 või 3 sätestatud juhul. Lähtuvalt PlanS § 124 lõikest 6 ja § 142 lõikest 6 ning KeHJS § 33 lõike 2 punktist 3 viidi üldplaneeringut muutva detailplaneeringu KSH vajaduse tuvastamiseks läbi KeHJS § 33 lõigetes 3-5 esitatud kriteeriumitel põhinev eelhindamine (Lemma OÜ), mille kohaselt arvestades kavandatud tegevuse mahtu, iseloomu ja paiknemist ei saa
eeldada detailplaneeringu elluviimise ja sihipärase kasutamisega seonduvat olulist
keskkonnamõju. Keskkonnamõju strateegilise hindamise läbiviimine ei ole seega käesoleva
eelhinnangu alusel vajalik järgnevatel põhjustel:
1) detailplaneeringu realiseerimisega ei ole eeldada tegevusi, millega kaasneks
keskkonnaseisundi oluline kahjustumine, sh oluline ebasoodne mõju pinna- või
põhjaveele, hüdrogeoloogilistele tingimustele, veerežiimile, maaparandussüsteemide
toimimisele või eesvooludele;
2) planeeringualal ei paikne kaitstavaid looduse üksikobjekte, kaitsealasid, hoiualasid,
püsielupaiku ega muid kaitstavaid loodusobjekte, mida planeeringuga kavandatav
tegevus võiks oluliselt mõjutada;
3) kavandataval tegevusel puuduvad usutavad mõjuteed Natura 2000 aladeni ning Natura
eelhindamise tulemusel on välistatud ebasoodne mõju Ülgase loodusala kaitseeesmärkidele ning ala terviklikkusele. Natura asjakohase hindamise läbiviimine ei ole vajalik;
4) planeeringuga kavandatava tegevuse elluviimisel ei ole alust eeldada olulist ebasoodsat
mõju inimese tervisele, heaolule ega varale. Eeldatavalt ei kaasne tegevusega sellises
ulatuses liikluskoormuse, müra, õhusaaste, valguse või muude häiringute suurenemist,
mis põhjustaks keskkonnanormide ületamist või olulist keskkonnahäiringut;
5) planeeritava tegevusega ei kaasne eeldatavalt olulisel määral soojuse, kiirguse,
valgushäiringu, vibratsiooni ega inimese lõhnataju ületava ebameeldiva lõhnahäiringu
teket;
6) lähtudes planeeringuala ja selle lähiümbruse keskkonnatingimustest, senisest
maakasutusest ning kavandatava tegevuse teadaolevast iseloomust, ei ole ette näha
muud olulist ebasoodsat keskkonnamõju, mida ei oleks võimalik detailplaneeringu ja
projekteerimise käigus vältida või leevendada.
Detailplaneeringus keskkonnatingimustega arvestamine on antud planeeringu puhul igakülgselt
võimalik planeeringumenetluse käigus vastavalt planeerimisseaduse § 126 lg 1 p 12.

[bookmark: _Hlk136500209]KeHJS § 33 lg 6 kohaselt on KSH algatamise vajalikkuse kohta küsitud xx.xx.2026 kirjaga nr xxx arvamust Keskkonnaametilt, kes oma xx.xx.2026 saadetud kirjas nr  xxx asus seisukohale, et …..

KeHJS § 33 lg 6 kohaselt on KSH algatamise vajalikkuse kohta küsitud xx.xx.2026 kirjaga nr xxx arvamust Eesti Geoloogiateenistuselt, kes oma xx.xx.2026 saadetud kirjas nr  xxx asus seisukohale, et …..

Jõelähtme Vallavalitsus esitas xx.xx.2026 kirjaga nr xxx Maa- ja Ruumiametile PlanS § 81 lõike 2 alusel ettepanekute saamiseks Kallavere küla Käspevälja, Käspreoja ja Käspresalu maaüksuste detailplaneeringu algatamise, lähteülesande kinnitamise ja keskkonnamõjude strateegilise hindamise algatamata jätmise otsuse eelnõu. Maa- ja Ruumiamet esitas xx.xx.2026 saadetud kirjas nr xxx oma seisukoha, mille kohaselt …….

Jõelähtme Vallavalitsus, huvitatud isik ja töövõtja sõlmisid xx.xx. 2026 detailplaneeringu tehnilise koostamise lepingu nr ……………...

Juhindudes eeltoodust ja kohaliku omavalitsuse korralduse seaduse § 6 lg 1, § 22 lg 2, planeerimisseaduse § 124 lg 10, § 126, § 128 lg 1, § 142 lg 6, KeHJS § 33 lg 2 p-d 1 ja 3, lg 3, 4, 5 ning § 35 lg 5, Jõelähtme Vallavolikogu 15.01.2015 määruse nr 36 „Jõelähtme valla ehitusmäärus“ § 3 lg 2 p 1 ning detailplaneeringu algatamise taotlusest, Jõelähtme Vallavolikogu

o t s u s t a b:

1. Algatada Kallavere küla Käspevälja, Käspreoja ja Käspresalu maaüksuste detailplaneering.
2. Kinnitada Kallavere küla Käspevälja, Käspreoja ja Käspresalu maaüksuste detailplaneeringu lähteülesanne vastavalt Lisale 1.
3. Jätta algatamata keskkonnamõju strateegiline hindamine Kallavere küla Käspevälja, Käspreoja ja Käspresalu maaüksuste detailplaneeringule.
4. Määrata planeeringuala ala suuruseks ca 7,8 ha, vastavalt lähteülesande punktis 8 esitatud skeemile.
5. Detailplaneeringu algatamise, lähteülesande kinnitamise ja keskkonnamõju strateegilise hindamise algatamata jätmise otsusega on võimalik tutvuda Jõelähtme Vallavalitsuse veebilehel, aadressil https://joelahtme.ee ja Jõelähtme vallamajas (Postijaama tee 7, Jõelähtme küla, Jõelähtme vald, 74202 Harjumaa).
6. Otsus jõustub teatavakstegemisest.

Jaak Aab							
vallavolikogu esimees								

Jõelähtme Vallavolikogu xx.xx.2026 otsuse nr __
„Kallavere küla Käspevälja, Käspreoja ja Käspresalu maaüksuste detailplaneeringu algatamine, lähteülesande kinnitamine ja keskkonnamõjude strateegilise hindamise algatamata jätmine“
LISA 1
	
Lähteülesanne Kallavere küla Käspevälja, Käspreoja ja Käspresalu maaüksuste detailplaneeringu koostamiseks

Detailplaneeringu algatamise taotleja: OÜ Fund Ehitus
Detailplaneeringu koostamise korraldaja: Jõelähtme Vallavalitsus (Postijaama tee 7, Jõelähtme küla 74202 Jõelähtme vald, e-post: kantselei@joelahtme.ee)
Detailplaneeringu koostaja: vastavalt hankele
Detailplaneeringu kehtestaja: Jõelähtme Vallavolikogu (Postijaama tee 7, Jõelähtme küla 74202 Jõelähtme vald, e-post: kantselei@joelahtme.ee)
Lähteülesanne on kehtiv: 2 aastat alates kinnitamise kuupäevast

1. Detailplaneeringu koostamise eesmärk:
[bookmark: _Hlk133304055]Detailplaneeringu eesmärgiks on Käspevälja, Käspreoja ja Käspresalu maaüksustele ehitusõiguse ja hoonestustingimuste määramine, juurdepääsu ja tehnovõrkude lahendamine ning keskkonnakaitseliste abinõude seadmine planeeringuga kavandatu elluviimiseks.
Detailplaneeringu algatamise taotlus sisaldab ettepanekut kehtiva üldplaneeringu muutmiseks juhtotstarbe osas.
2. Planeeritav ala ja olemasoleva olukorra kirjeldus:
2.1. Planeeringuala hõlmab Käspevälja (katastritunnusega 24504:004:0275, 100% maatulundusmaa, suurusega 48 322 m2), Käspeoja (katastritunnusega 24504:004:0657, 100% maatulundusmaa, suurusega 25 843 m2) ja Käspresalu (katastritunnusega 24504:004:0656, 100% maatulundusmaa, suurusega 3715 m2).
2.2. Planeeritav ala paikneb Kallavere küla lääneosas, Maardu linna vahetus naabruses.
2.3. Alale juurdepääs on tagatud Maardu linna territooriumil paiknevalt avaliku kasutusega Keemikute tänavalt.
2.4. Planeeritaval alal kehtivad piirangud ja kitsendused:
2.4.1. Võerdla peakraavi veekaitsevöönd;
2.4.2. Maardu aluskorra ehituskivi maardla;
2.4.3. Geodeetilise märgi kaitsevöönd;
2.4.4. Puurkaevu PRK0000382 veehaarde sanitaarkaitseala;
2.4.5. Elektrilevi OÜ alla 1kV ja 35-110kV elektriõhuliini ning maakaabelliini kaitsevöönd;
2.4.6. Tallinna Vesi AS maa-aluse vee ja kanalisatsiooni survetorustiku kaitsevöönd.
3. Arvestamisele kuuluvad planeeringud, projektid ja muud dokumendid:
3.1. Harju maakonnaplaneering 2030+ (kehtestatud riigihalduse ministri 9.04.2018 käskkirjaga nr 1.1-4/78).
3.2. Kehtiv Jõelähtme valla üldplaneering (kehtestatud Jõelähtme Vallavolikogu 29.04.2003 otsusega nr 40, edaspidi üldplaneering),
3.3. Koostamisel olev Jõelähtme valla üldplaneering (vastu võetud Jõelähtme Vallavolikogu 16.10.2025 otsusega nr 273).
3.4. Piirkonnas kehtivad detailplaneeringud:
3.3.1. Kallavere küla Suur-Vanapere ja Vanapere 2 maaüksuste detailplaneering (kehtestatud Jõelähtme Vallavolikogu 26.04.2005 otsusega nr 199);
3.3.2. Kallavere küla Künka maaüksuse detailplaneering (kehtestatud Jõelähtme Vallavolikogu 25.01.2005 otsusega nr 164).



4. Nõuded koostatavale detailplaneeringule:
4.1. Detailplaneeringu koostamisel tuleb lähtuda kehtivatest õigusaktidest ja kõrgematest planeeringutest. Detailplaneeringu lahenduse väljatöötamisel tuleb vajadusel kaasata valdkonnas vastavat pädevust omav spetsialist.
4.2. Planeeritavale alale tuleb koostada ajakohane topo-geodeetiline alusplaan mõõdus 1:500, mõõdistades ka ala 20 m ulatuses väljaspool planeeritavat kinnistut (arvestades olemasolevaid kinnisasjade piire). Kooskõlastatud geodeetiliste tööde aruanne tuleb esitada vallavalitsusele paberkandjal ja digitaalselt PDF formaadis (joonis ka DWG formaadis).
4.3. Detailplaneering koosneb seletuskirjast ja joonistest. Detailplaneeringu jooniste koosseisu kuuluvad vähemalt: asukohaskeem, kontaktvööndi plaan, tugiplaan, põhijoonis ja tehnovõrkude koondplaan.
4.3.1. Asukohaskeemil näidata planeeritava ala paiknemine piirkonnas.
4.3.2. Kontaktvööndi plaan esitada mõõtkavas 1:2000 või 1:5000. Kontaktvööndi plaanil anda seosed lähialaga, näidates ära asustusstruktuuri ja teedevõrgu, ümbruskonnas algatatud ja kehtestatud planeeringud ning vajadusel liitumispunktid tehnovõrkudega, mis paiknevad väljaspool planeeringuala, kuid seda teenindavate tehnovõrkude ja -rajatiste paiknemine kuni ühenduskohani olemasoleva tehnovõrguga (või eelvooluni), kooskõlastatult maaomaniku (või -valdajaga), kelle maaüksust planeeritav tehnorajatis läbib. Samuti esitada kontaktvööndi skeemil olemasoleva asustusstruktuuri analüüs, tuues välja elamukruntide suurused ning põhjendused üldplaneeringu muutmiseks krundisuuruste osas.
4.3.3. Tugiplaanile, mõõdus 1:500 või 1:1000, kanda olemasolev olukord ja kõik õigusaktidest tulenevad piirangud ja kitsendused.
4.3.4. Põhijoonis vormistada mõõtkavas 1:500 või 1:1000. Joonisel esitada tabelina kruntide ehitusõigus, kruntide moodustamine kinnistutest.
4.3.5. Tehnovõrkude koondplaanil anda tehnovõrkude ja -rajatiste lahendus koos planeeringulahendusega. Planeerimisel lähtuda võrguvaldajate poolt esitatud nõuetest.
4.3.6. Näidata juurdepääs avaliku kasutusega teelt. Parkimise korraldamine näha ette omal krundil.
4.3.7. Detailplaneeringu seletuskiri peab sisaldama planeeringu koostamise alust ja eesmärki, olemasoleva olukorra analüüsi, vastavust üldplaneeringule, planeeringulahendust (sh kruntide ehitusõigust), liikluse lahenduse kirjeldust, nõudeid kruntide hoonestamiseks (arhitektuursed nõuded ehitistele, nõuded piiretele), planeeritavate servituutide vajadused, seada keskkonnatingimused planeeringuga kavandatu elluviimiseks, tuleohutusnõuetele vastavus, tehnovõrkudega varustatuse kirjeldus vastavalt võrguvaldajate poolt esitatud nõuetele.
4.3.8. Planeeringuga määrata suurim lubatud hoonete arv, kaasaarvatud alla 20 m2 ehitisealuse pinnaga ja kuni 5 m kõrgused hooned, mida kavandatakse hoonestusalale.
4.3.9. Planeeritavate hoonete (harja) kõrgus anda olemasolevast maapinnast. Planeeritava ehitusaluse pinnana käsitleda hoonete ehitiste aluse pindade summat.
4.3.10. Planeeringus lahendada kruntide vertikaalplaneerimine, sademete- ning drenaažvee kõrvaldus (ei tohi juhtida naaberkruntidele), sh näidata vajadusel maapinna tõstmise vajadus.
4.3.11. Planeeringus tuua haljastuse lahendus ning lähtuda põhimõttest, et väärtuslik kõrghaljastus tuleb uute hoonete kavandamisel säilitada.
4.3.12. Käsitleda planeeringu elluviimisega eeldatavalt kaasnevaid asjakohaseid majanduslikke, kultuurilisi, sotsiaalseid ja looduskeskkonnale avalduvaid mõjusid ning näha ette meetmed positiivsete mõjude võimendamiseks ja vajadusel negatiivsete mõjude leevendamiseks või vältimiseks.
4.4. Detailplaneering tuleb koostada koostöös planeeritava maa-ala elanike ning kinnisasjade ja naaberkinnisasjade omanikega ning olemasolevate ja kavandatavate tehnovõrkude omanike või valdajatega.
4.5. Detailplaneeringu lisad: vastavalt planeerimisseaduse § 3 lõikele 4 esitada nummerdatult kronoloogilises järjestuses.
4.6. Võimalike uuringute vajadust käsitleda detailplaneeringus.
4.7. Kooskõlastused esitada koondtabelis kronoloogilises järjestuses.
4.8. Detailplaneering tuleb koostada ja vormistada vastavalt rahandusministri 17.10.2019 määrusele nr 50 „Planeeringu vormistamisele ja ülesehitusele esitatavad nõuded“.
5. Koostöö ja kaasamine detailplaneeringu koostamisel
5.1. Detailplaneeringu koostamisse kaasatakse isikud, kelle õigusi võib planeering puudutada, ja isikud, kes on avaldanud soovi olla kaasatud, vastavalt PlanS § 127. Jõelähtme Vallavalitsus, planeerimismenetluse korraldajana, teavitab avalikkust, puudutatud ja huvitatud isikuid planeerimismenetlusest ning korraldab planeeringu koostamise käigus planeeringu tutvustamiseks avalikke väljapanekuid ja arutelusid. Menetlusse kaasatakse naabermaaüksuste omanikud,  sh isiklikke kasutusõigusi omavaid isikud. planeeringu koostamisse kaasatakse. Antud planeeringu puhul on puudutatud isikutena käsitletavad ka üle tee asuvate kinnisasjade omanikud.
5.2. Detailplaneering koostatakse koostöös valitsusasutuste ja ametkondadega, kelle valitsemisalas olevaid küsimusi detailplaneering käsitleb.
5.3. Koostöö tegemist ja kaasamist korraldab Jõelähtme Vallavalitsus, kelle ülesandeks on vastavalt PlanS § 127 nimetatud isikuid planeerimismenetlusse kaasata ning neilt seisukohti küsida. Riigi ametitega koostöö ja kooskõlastamise korraldab Jõelähtme Vallavalitsus.
5.4. Vastuvõtmiseks esitatav detailplaneeringu materjal peab sisaldama kaasatud isikute seisukohti vastavalt PlanS § 127 sh tehnovõrkude ja -rajatiste valdajate seisukohti.
[bookmark: _Hlk141179857]6. Detailplaneeringu eeldatav ajakava:
6.1. Planeeringu eskiislahendus tuleb esitada hiljemalt 90 päeval arvates detailplaneeringu algatamisest.
6.2. Kooskõlastamiseks esitatavad planeeringu dokumendid  tuleb esitada  hiljemalt 180 päeval eskiislahenduse avaliku arutelu toimumise päevast arvates või juhul, kui eskiislahenduse avalikku arutelu ei toimu, siis hiljemalt 180 päeval arvates detailplaneeringu algatamisest.
6.3. vastuvõtmiseks esitatavad planeeringu dokumendid  tuleb esitada  hiljemalt 30 päeval viimase kooskõlastuse saamise päevast arvates.
6.4. kehtestamiseks esitatavad planeeringu dokumendid  tuleb esitada 15 päeva jooksul pärast töövõtja poolt lõpliku töö valmimist, hiljemalt kahe ja poole aasta  jooksul detailplaneeringu tehnilise koostamise lepingu sõlmimise päevast arvates.
[bookmark: _Hlk141179919]7. Detailplaneeringu esitamine menetlemiseks:
7.1. Detailplaneering esitada planeerimisseaduses kehtestatud mahus Jõelähtme Vallavalitsusele:
7.1.1. Eskiisi läbivaatamiseks ja avaliku arutelu korraldamiseks ühes eksemplaris paberil ja digitaalselt PDF formaadis. Eskiis sisaldab vähemalt olemasoleva olukorra ja kontaktvööndi analüüsi koos vastavate joonistega ning planeeringuga kavandatava lahenduse kirjeldust koos põhijoonisega.
7.1.2. Vastuvõtmiseks ja avalikustamise korraldamiseks ühes eksemplaris paberil ja koos kaasamist kajastavate materjalidega ning digitaalselt (joonised PDF, DWG ja seletuskiri DOC formaadis) ja vastavalt PlanS § 135 lg 4 kavandatavast keskkonnast ja hoonestusest ruumilise ettekujutuse saamiseks vähemalt üks planeeringulahenduse ruumiline illustratsioon.
7.1.3. Kehtestamiseks ühes eksemplaris paberkandjal, milles on kogu planeeringu materjal  (sh lisad ja menetlusdokumendid) ning digitaalselt. Digitaalne kaust peab olema identne paberkaustaga.


8. Planeeritava ala ja kontaktvööndi skeem

